Marek Sobola

Mgr. Ing. Marek Sobola, PhD. (* 3. júl 1981, Žilina) je autorizovaný krajinný architekt, dizajnér a heraldik. Je členom Slovenskej komory architektov a člen Rady Konferencie biskupov Slovenska pre vedu, vzdelanie a kultúru. Žije a pôsobí v Žiline. Od roku 2023 zastáva funkciu honorárneho konzula Rumunska na Slovensku s konzulárnym obvodom pre Trenčiansky a Žilinský samosprávny kraj.. Sobola je generálnym tajomníkom združenia Servare et Manere, organizácie s Osobitným poradným štatútom v Hospodárskej a sociálnej rade OSN (UN ECOSOC).

Marek Sobola sa venuje prevažne inštitucionálnej a osobnej cirkevnej heraldike, najmä v oblasti Oceánie a Ázie. Vytvoril erby mnohých cirkevných provincií katolíckych misií v oblasti Tichého oceánu. V roku 2018 vytvoril erb Misie sui iuris v Afganistane. Od roku 2017 je členom Liturgickej komisie Žilinskej diecézy. Je autorom, alebo spoluautorom niekoľkých publikácií a množstva odborných článkov. V roku 2016 bol iniciátorom a hlavným architektom projektu obnovy Národnej kultúrnej pamiatky, sochy sv. Jána Nepomuckého v Divine s medzinárodnou účasťou. Je tiež autor drobnej poštovej grafiky. 

V roku 2018 bolo jeho autorské dielo "Zelená stena Gothal v Liptovskej Osade" zaradené ako jedno z troch diel reprezentujúcich Slovensko na medzinárodnej výstave "Krajinná architektúra ako spoločný základ”. Výstavu organizovala Medzinárodná federácia krajinných architektov (anglicky: International Federation of Landscape Architects – IFLA EUROPE) a prezentovala európske projekty krajinnej architektúry zrealizované v rokoch 2013 – 2017. 

V roku 2021 v Žiline vytvoril spolu s pružinským sochárom Michalom Janigom Pamätník Carla Gustava Swenssona, švédskeho krajinného architekta európskeho významu. 

 Ocenenia a vyznamenania 

 Ocenenia 
Spoločnosť pre záhradnú a krajinnú tvorbu, súťaž Záhrada, park, detail roka 2023: I. miesto: Pamätník Carla Gustava Swenssona. Spoluautori: Ján Janík a Michal Janiga.
Spoločnosť pre záhradnú a krajinnú tvorbu, súťaž Záhrada, park, detail roka 2016: II. miesto: Zelená stena Gothal
 Spoločnosť pre záhradnú a krajinnú tvorbu, súťaž Záhrada, park, detail roka 2016: III. miesto: Zelená stena Château Gbeľany
 Ministerstvo kultúry SR, súťaž Fénix – Kultúrna pamiatka roka 2017: Čestne uznanie za výnimočnú realizáciu projektu obnovy neskorobarokovej sochy Sv. Jána Nepomuckého v obci Divina
 40px|alt= Bronzová pamätná plaketa Spoločnosti Milana Rastislava Štefánika, 10. 9. 2022.

 Vyznamenania 

 Dynastické 
Rumunská kráľovská rodina:
40px|alt= Kráľovská medaila za vernosť (Medalia Regală pentru Loialitate), prvý slovenský držiteľ (2022).
Askánsky vojvodský dom:
40px|alt= Čestná a záslužná medaila Vojvodského anhaltského domáceho rádu Albrechta Medveďa (Verdienst- und Ehrenmedaille des Askanischen Hausordens Albrecht der Bär), (2024).
25px|alt= Pamätný odznak vojvodu Joachima Ernsta (Herzog Joachim Ernst Erinnerungszeichen), (2021).

Franko-neapolská vetva kráľovskej dynastie Bourbonovcov – Oboch Sicílií (bývalý vládnuci rod Kráľovstva oboch Sicílií):
40px|alt= Bronzová Medaila Benemerenti (Medaglia Benemerenti) Rádu konštantiniánských rytierov sv. Juraja (2021).
Dynastia Romanovcov: 

40px|Cárska pamätná medaila „Na pamiatku 100. výročia veľkej vojny 1914 – 1918“ Cárska pamätná medaila „Na pamiatku 100. výročia veľkej vojny 1914 – 1918“ (2020).

 Významné faleristické práce 

 Strieborný kríž Žilinskej diecézy. Ide o vyznamenanie Žilinskej diecézy založené v roku 2018 biskupom Tomášom Galisom pri príležitosti 10. výročia zriadenia diecézy. Prvý krát bolo udelené 9. februára 2018.
Medaila za zásluhy o slovenskú diplomaciu, najvyššie rezortné vyznamenanie Ministerstva zahraničných vecí a európskych záležitostí Slovenskej republiky. Autor výtvarnej podoby, spoluautor s diplomatom Ľubomírom Rehákom.

 Galéria 

 Referencie 

Kategória:Slovenskí autori náučnej literatúry
Kategória:Heraldici
Kategória:Krajinní architekti
Kategória:Osobnosti zo Žiliny
Kategória:Absolventi Slovenskej poľnohospodárskej univerzity v Nitre
Kategória:Absolventi Filozofickej fakulty Univerzity Konštantína Filozofa v Nitre